text: Politiet: Pas på den sorte is
  15 december 2017 kl. 04.44
  Begge lokale politikredse advarer tidlig fredag morgen om meget glatte veje. Der er konstateret "sort is" flere steder - særlig Kolding-området er ramt.
  
  Begge lokale politikredse advarer tidlig fredag morgen om meget glatte veje. Der er konstateret "sort is" flere steder i Syd- og Sønderjylland. På østkysten mærker særlig Kolding-området følgerne af sort is. 
  - Vi har fået meddelelse om at bybusserne har stoppet kørslen, da det er for glat. Saltbilerne kører heller ikke, da de selv har problemer med med køre på de glatte veje - og saltet ingen virkning har på sort is, oplyser vagtchef Michael Sehested, Sydøstjyllands Politi, fredag morgen til TV SYD.
  Først på natten var det især Vestjylland, der var ramt.
  - Vi har fået mange henvendelser om sort is - men heldigvis er der kun sket et enkelt uheld. Ved Oksbøl fik en blist en glidetur - men slap med buler i bilen og en forskrækkelse, siger vagtchef Mads Leervad Dammark, Syd- og Sønderjyllands Politi, fredag morgen til TV SYD.
  Kø på motorvejene ved Kolding
  Ved 07-tiden er der kø på både Esbjerg-motorvejen og E45 ved Kolding, som skyldes flere uheld omkring forbindelsesrampen mellem E45 og Esbjerg-motorvejen ved Kolding Vest.
  Sort is
  Sort is opstår, når eksempelvis smeltevand i vejkanten løber ind over vejen og fryser til et spejlglat og usynligt lag is i løbet af natten.
  
  Vi har modtaget flere henvendelser vedr. glatte veje. Pas på jer selv og hinanden i morgentrafikken. Kør hjemmefra i god tid og kør forsigtigt. God fredag. Mvh Vagtchefen#politidk
  
  GIV AGT - Der er konstateret &quot;Sort Is flere steder i Syd- og Sønderjylland. Det er MEGET glat. Kør forsigtigt derude og pas på jer selv og hinanden. Vagtchefen. #politidk
  
  